**SUSITARIMAS Nr. 15 DĖL PAPILDOMŲ IR (AR) NEATLIEKAMŲ DARBŲ**

**PRIE SUTARTIES NR. S-1148 2024-10-30**

2026-01-27

**AB „Via Lietuva“**, (buvęs pavadinimas – akcinė bendrovė Lietuvos automobilių kelių direkcija) atstovaujama šį dokumentą pasirašančio įgalioto bendrovės darbuotojo (toliau – **Užsakovas**),

ir

**UAB „Fegda“,** atstovaujama šį dokumentą pasirašančio įgalioto bendrovės darbuotojo (toliau - **Rangovas**)

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2024-10-30 Šalys sudarė pirkimo sutartį Nr. S-1148 (toliau – **Sutartis**), projekte „Magistralinio kelio A14 Vilnius–Utena ruožo nuo 28,40 iki 39,207 km rekonstravimas“;
2. Sutarties pagrindu Rangovas UAB „Fegda“ įsipareigojo atlikti darbus (toliau – **Darbai**), o Užsakovas – tinkamai ir laiku atsiskaityti;
3. Vykdant melioracijos sistemos Nr. 72-a ieškojimo darbus, prieš įrengiant naujus melioracijos šulinius ties PK 286+55 ir PK 288+95, kurie numatyti pajungti į sistema Nr.72-a (D150), atkarpoje nuo PK 285+60 iki PK 288+75 KP, paaiškėjo, kad kelio griovio kasimo darbų metu sunaikinta melioracijos atkarpa Nr.72-a, kuri buvo įrengta kasamo kelio griovio zonoje (numatytos naikinti trasos vietoje). Ties PK 285+30 KP aptikta keramikinio drenažo linija (D125 mm), kuris galimai buvo pajungtas į esamą, sunaikintą pagal projektinius sprendinius. Taip pat ties PK 288+95 aptikta keramikinio drenažo linija (D125), kurios ištekėjimas numatytas į kelio griovyje rengiamą pralaidos šulinį“, todėl siekiant nepažeisti trečiųjų šalių teisių ir nepabloginti iki kelio rekonstrukcijos darbų pradžios buvusių sąlygų gretutiniuose sklypuose, atsirado poreikis atlikti papildomus melioracijos darbus (detalizuoti **Priede Nr. 1**), kurių kaina sudaro  
   **11.937,86 Eur be PVM;**
4. Sutarties vykdymo metu, dėl aukščiau minėtos priežasties, atsirado poreikis neatliekamiems (atsisakomiems) darbams (detalizuoti **Priede Nr. 1**), kurių kaina sudaro **1.290,91 Eur** Eur be PVM.
5. Sutarties XII skyriaus „Papildomi darbai ir neatliekami darbai. Sutarties keitimo tvarka“ nuostatomis Šalys susitarė dėl galimybės pakeisti Sutarties kainą dėl atsiradusių papildomų ir (ar) atsisakomų (neatliekamų) darbų;

Šalys, remdamosi Sutarties nuostatomis bei Lietuvos Respublikos viešųjų pirkimų įstatymo 89 str. 2 d. sudaro šį susitarimą (toliau – **Susitarimas**), kuriuo susitaria dėl toliau nurodytų sąlygų:

1. Šalys susitaria dėl papildomų darbų atlikimo ir jų apmokėjimo:
   1. viso papildomų darbų kaina su PVM yra 14.444,81 Eur (keturiolika tūkstančių keturi šimtai keturiasdešimt keturi eurai 81 ct).
   2. papildomų darbų kaina be PVM yra 11.937,86 Eur (vienuolika tūkstančių devyni šimtai trisdešimt septyni eurai 86 ct)
   3. 21 proc. PVM yra 2.506,95 Eur (du tūkstančiai penki šimtai šeši eurai 95 ct).
2. Šalys susitaria dėl neatliekamų (atsisakomų) darbų kainos:
   1. viso neatliekamų darbų kaina su PVM yra 1.562,00 Eur (vienas tūkstantis penki šimtai šešiasdešimt du eurai 00 ct).
   2. neatliekamų darbų kaina be PVM yra 1.290,91 Eur (vienas tūkstantis du šimtai devyniasdešimt eurų 91 ct).
   3. 21 proc. PVM yra 271,09 Eur (du šimtai septyniasdešimt vienas euras 09 ct).
3. Šalys susitaria nekeisti Sutarties 12 punkte numatytos Sutarties vertės bei Sutarties 13 punkte numatytos papildomos sumos.
4. Dėl aukščiau šiame Susitarime nurodytų sąlygų Sutarties kaina padidėja 12.882,81 Eur (su PVM) suma. Galutinė Sutarties kaina yra: 33.462.962,07 Eur (su PVM).
5. ​​Šalys​ susitaria, kad dėl papildomų darbų ​nėra suteikiamas papildomas darbų atlikimo terminas.​
6. Rangovas įsipareigoja, pagal šiame Susitarime patikslintą Sutarties kainą atitinkamai pakeisti statinio statybos, rekonstravimo, remonto, atnaujinimo (modernizavimo), griovimo ir kultūros paveldo statinio tvarkomųjų statybos darbų ir civilinės atsakomybės privalomojo draudimo sumą.
7. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
8. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
9. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
10. Susitarimas yra neatskiriama ir sudėtinė Sutarties dalis.
11. Susitarimo priedai:

11.1. Priedas Nr. 1 - Darbų pakeitimo aktas Nr.12

|  |  |
| --- | --- |
| Užsakovas:  **AB „Via Lietuva“**  Kauno g. 22-202, LT– 03212 Vilnius  Įmonės kodas 188710638  Telefonas (8 5) 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | Rangovas:  **UAB „Fegda“**  Geologų g. 12, LT-02190 Vilnius,  Įmonės kodas 110801759  PVM kodas LT108017515  El. paštas [info@fegda.lt](mailto:info@fegda.lt)  A.s. Nr. LT27 2150 0510 0001 1527  OP Corporate Bank plc Lietuvos filialas  Dokumentą pasirašantis įgaliotas bendrovės darbuotojas |